పెట్రోల్ ధరలు తగ్గుతాయ్
Oil prices predicted
న్యూఢిల్లీ: ఆర్థిక స‌ల‌హాదారు కృష్ణ‌మూర్తి సుబ్ర‌మ‌ణ్య‌న్ రూపొందించిన ఈ నివేదికను కేంద్ర ఆర్ధిక మంత్రి నిర్మలా సీతారామన్ ఈరోజు పార్లమెంటులో ప్రవేశపెట్టారు. అయితే 201920 ఆర్ధిక సంవత్సరానికి గానూ భారత జీడీపీ వృద్ధి రేటు 7 శాతంగా ఉంటుందని ఆర్ధిక సర్వే అంచనా వేసింది. 201819 ఆర్ధిక సంవత్సరంలో సాధారణ ద్రవ్యలోటు 5.8 శాతంగా ఉందనీ.. 201718 సంవత్సరంలో ఇది 6.4 శాతంగా ఉందనీ వెల్లడించింది.
2019 ఆర్థిక సర్వేలో కీలక అంశాలు
ఎన్నికల ప్రక్రియ జనవరి-మార్చి త్రైమాసికంలో ఆర్ధిక మందగమనానికి దారితీసింది.
జీడీపీ వృద్ధి రేటు మందగిస్తే 2019-20 ఆర్ధిక సంవత్సరంలో రెవెన్యూ వసూళ్లు తీవ్రంగా ప్రభావితం అవుతాయి.
ఆహార ధరల క్షీణత కారణంగా రైతులు 2019 ఆర్ధిక సంవత్సరంలో ఉత్పత్తి తగ్గించి ఉండొచ్చు
2018-19లో మందగమనానికి ఎన్‌బీఎఫ్‌సీ ఒత్తిళ్లు కూడా ఓ కారణం.
ఆర్బీఐ ద్రవ్య విధాన కమిటీ సర్దుబాటు విధానం వడ్డీ రేట్లు తగ్గింపునకు తోడ్పడే అవకాశం ఉంది.
అధిక రుణ వృద్ధితో 2019-20లో పెట్టుబడులు పెరుగుతాయి.
నిరర్థక ఆస్తుల (ఎన్‌పీఏ) తగ్గుదల మూలధన వ్యయం చక్రానికి ఊతమిస్తుంది
వచ్చే ఆర్ధిక సంవత్సరంలో చమురు ధరలు దిగివచ్చే అవకాశం ఉంది.
2018 ద్వితీయార్థం నుంచి గ్రామీణ వేతన వృద్ధి పెరగడం శుభ పరిణామం.
తాజా అంతర్జాతాయ వార్తల కోసం క్లిక్‌ చేయండి: https://www.vaartha.com/news/international-news/